text: ہتھیار خاص طور پر سجاوٹ والے خنجر تحفے کے طورپر لوگوں کو ان کی خدمات کے اعتراف میں پیش کئے جاتے تھے۔یہ رواج جو قدیم زمانے سے چلا آرہا ہے ہندوستان کے بہت سے علاقوں میں اب تک برقرار ہے ۔جوہتھیار اور زرہ بکتر تحفے کے طورپر دیئے جاتے تھے ان پر بہت زیادہ سجاوٹ ہوتی تھی۔اس سجاوٹ میں زندگی میں استعمال ہونے والی مختلف چیزیں بنی ہوئی ہوتی تھیں،جن میں گھوڑے کا سر ، دیوی دیوتاؤں کی تصویریں اور طوطا وغیرہ شامل ہیں۔